150.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 919 της 2/4 Οκτ. 1980 (ΦΕΚ Α΄ 228) Περί τροποποιήσεως των περί Περιφερειακών Υπηρεσιών διανομαρχιακού επιπέδου Υπουργείου Δημοσίων Έργων, διατάξεων του Π.Δ. 910/1977. Έχοντες υπόψη: 1.Τας διατάξεις: α)του Νόμ. 51/75 «περί αναδιοργανώσεως των δημοσίων πολιτικών υπηρεσιών» και β)του άρθρ. 8 του Νόμ. 880/79 «περί καθορισμού ανωτάτου ορίου συντελεστού δομήσεως και ετέρων τινών διαρρυθμίσεων της πολεοδομικής νομοθεσίας». 2.Την υπ’ αριθ. 485/7.5.80 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Δημοσίων Έργων, απεφασίσαμεν: Άρθρον μόνον.-Εις τας υπό του άρθρ. 85 του Π.Δ. 910/77«περί οργανισμού του Υπουργείου Δημοσίων Έργων» και του άρθρ. 39 παρ. 1 και 2 του Νόμ. 849/1978 «περί παροχής κινήτρων δια την ενίσχυσιν της περιφερειακής και οικονομικής αναπτύξεως της χώρας» προβλεπομένας 5 ην  Καβάλας και 6 ην  Κομοτηνής Περιφερειακάς Υπηρεσίας Δημοσίων Έργων επέρχονται αι ακόλουθοι τροποποιήσεις: α)Συνιστάται 14 η  Περιφερειακή Υπηρεσία Δημοσίων Έργων με έδραν τας Σέρρας και κατά τόπον αρμοδιότητα την διοικητικήν περιφέρειαν των νομών Σερρών και Δράμας. Ως Προϊστάμενος αυτής ορίζεται υπάλληλος με βαθμό 2 ο  του Κλάδου ΑΤ1 Πολιτικών Μηχανικών, κατά τα λοιπά δε η διάρθρωσις, η καθ’ όλην αρμοδιότης, η επάνδρωσις των οργανικών μονάδων, τα του παρ’ αυτή Περιφερειακού Συμβουλίου Δημοσίων ΄Εργων και τα της λειτουργίας αυτής εν γένει διέπονται υπό των αντιστοίχων διατάξεων του ανωτέρω Π.Δ. 910/1977 ως ισχύει ,μετά τον Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος», και β)Η κατά τόπον αρμοδιότης της 5 ης  Περιφερειακής Υπηρεσίας Δημοσίων Έργων εκτείνεται εις την διοικητικήν περιφέρειαν των νομών Καβάλας και Ξάνθης, της δε 6 ης  περιορίζεται εις την των νομών Ροδόπης και Έβρου. 